(1603) Genosselbloem by Liefde .Want ghelijck wy by experientie bevinden , alsmen eenen caryoffelnaghel inden wortel van eenigh struycksken oft plantsoenken in d ' aerde stekt , de bloemen die daer af voorts - comen , die brenghen den seluen reuck mede : soo dat de bloem die daer af comt , oock den naem draghende , een genossel gheheeten wordt : want al hebben die bloemen sulcken reuck uytter naturen , nochtans al anders en crachtiger alsser eenen caryoffel - naghel aenden wortel inghedruckt wordt .Alsoo sal oock al ons doen en laten , ende gheheel ons leuen den goeden geur en reuck der liefde , uyt den grondt en wortel des herten voortsbrenghen , ist saecke , dat de Liefde , ende dit wel - rieckende crachtigh soete woordeken , Bemint , als t ' greyn der gheboden Godts , in ons herte ghegreffit wordt : soo wy daghelijcks inde greffien ende intten der2 .